《望峨嵋山作》
宋代·晁公溯

普贤大开士，神足靡不周。
世人妄指此，象驭昔所留。
愿观百亿身，奔走数十州。
见者喜称快。不见默怀羞。
纷纷相矜夸，隐晦盖有由。
正如官肆赦，尽出系中囚。
岂其得预闻，皆可除愆尤。
一方每惊动，千乘时往游。
返为斯民劳，实贻开士忧。
我师寒山子，丰干非同流。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。